stanford-oval/wikipedia huggingface dataset:
אקס ליבריס (חברה)
מוצרי החברה

[דרושה הבהרה]
אלף: מערכת אינטגרטיבית לניהול משאבי ספרייה (Integrated Library System)
Voyager: מערכת אינטגרטיבית לניהול משאבי ספרייה (Integrated Library System)
עלמא: מערכת אינטגרטיבית לניהול משאבי ספרייה (Integrated Library System). להבדיל מאלף ו-Voyager אשר לרוב הותקנו באפן מקומי על שרתי הלקוחות, תוכנת Alma תוכננה מראש כמוצר SaaS, אשר מותקן ומופעל על שרתי החברה.
Primo: מנוע חיפוש להנגשת משאבי הספרייה למשתמשי קצה.
MetaLib: מנוע חיפוש פדרטיבי
SFX: מחולל קישורים עבור רשומות ביבליוגרפיות (Link Resolver)
DigiTool: מערכת לניהול ארכיונים
Verde: מערכת לניהול משאבים מקוונים
Rosetta: מערכת לשימור משאבי מדיה דיגיטליים
Leganto: מערכת לניהול רשימות קריאה בקורסים אקדמיים.
campusM: מערכת לפיתוח אפליקציות מובייל לקמפוסים אקדמיים.
Esploro: מערכת לניהול תהליכי מחקר מדעי.
לאחר רכישתה על ידי פרוקווסט, קלטה אקס ליבריס את עסקי התוכנה של פרוקווסט, ובכך הרחיבה את קו המוצרים שלה:
Summon: מנוע חיפוש להנגשת משאבי הספרייה למשתמשי קצה
360: משפחת מוצרים לניהול, גילוי והנגשה של משאבים מקוונים
Ulrichsweb
RefWorks: יישום לניהול ציטוטים ורשימת מקורות (ביבליוגרפיה).
Pivot: פלטפורמה לחיפוש מענקי מחקר (funding opportunities).
Rapido: פלטפורמה ליעול תהליך שיתוף המשאבים (Resource Sharing).
הערות שוליים

1 2  "Our vision". Ex Libris Group. נבדק ב-19 בדצמבר 2012. {{cite web}}:  (עזרה)
↑  "Instant access, distant library". Times Higher Education (THE) (באנגלית). 1995-11-10. נבדק ב-2018-01-25.
↑  Ex Libris company profile, librarytechnology.org
↑  Ex Libris purchases Dabis, Library Systems Newsletter [July 1997]
↑  Walden Israel Venture Capital portfolio
↑  Ex Libris Acquires SFX Linking Software, Computers in Libraries;Apr2000, Vol. 20 Issue 4, p12
↑  Implementing cross-search tools: challenges and opportunities Margaret Flett, UCL Library Services
↑  Developing an Electronic Resource Management System: Verde from Ex Libris, Tamar Sadeh, LIBER Quarterly Vol 14, No 3/4 (2004)
↑  "Ex Libris Acquires oMbiel, a Leading Provider of Mobile Campus Solutions | Ex Libris". Ex Libris (באנגלית אמריקאית). נבדק ב-2018-08-05.
↑   ענבל אורפז, עסקת ענק: פרוקווסט האמריקאית רוכשת את אקס ליבריס הישראלית בכחצי מיליארד דולר, באתר TheMarker‏, 6 באוקטובר 2015
↑  "Ex Libris Acquires Research Research Ltd., Industry Leader in the Coverage of Research Funding Opportunities, News, and Analysis | Ex Libris". Ex Libris (באנגלית אמריקאית). נבדק ב-2018-11-30.
↑  Oded Scharfstein to Succeed Bar Veinstein as Ex Libris President |, Ex Libris (באנגלית אמריקאית)
↑  "Clarivate to Acquire ProQuest, Creating a Leading Global Provider of Mission Critical Information and Data-Driven Solutions for Science and Research". Ex Libris (באנגלית אמריקאית). נבדק ב-2022-03-31.
↑  "Ex Libris around the world". Ex Libris Group. נבדק ב-19 בדצמבר 2012. {{cite web}}:  (עזרה)
↑  Breeding, Marshall (16 בנובמבר 2012). "Ex Libris Group under new ownership: Leeds Equity sells company to Golden Gate Capital". American Library Association, ALA TechSource. נבדק ב-19 בדצמבר 2012. {{cite web}}:  (עזרה)
↑  Ennis, Matt (9 באוקטובר 2012). "Orbis Cascade Alliance Signs Agreement With Ex Libris". The Digital Shift. נבדק ב-19 בדצמבר 2012. {{cite web}}:  (עזרה)
↑  "Primo Library Resource Discovery Solution | Ex Libris". Ex Libris (באנגלית אמריקאית). נבדק ב-2018-11-30.
↑  "Rosetta Digital Asset Management and Preservation Solution | Ex Libris". Ex Libris (באנגלית אמריקאית). נבדק ב-2018-11-30.
↑  "Leganto Course Resource List Management | Ex Libris". Ex Libris (באנגלית אמריקאית). נבדק ב-2018-11-30.
↑  "campusM Mobile Campus App Platform | Ex Libris". Ex Libris (באנגלית אמריקאית). נבדק ב-2018-11-30.
↑  "Esploro Cloud-Based Research Services Platform | Ex Libris". Ex Libris (באנגלית אמריקאית). נבדק ב-2018-11-30.
↑  "Summon Library Resource Discovery Solution | Ex Libris". Ex Libris (באנגלית אמריקאית). נבדק ב-2018-11-30.
↑  "360 Management | E-Resource Management | Ex Libris". Ex Libris (באנגלית אמריקאית). נבדק ב-2018-11-30.
↑  "Ulrichsweb | Ulrich's Serials Knowledge & Discovery | Ex Libris". Ex Libris (באנגלית אמריקאית). נבדק ב-2018-11-30.
↑  "RefWorks Reference Management Service | Ex Libris". Ex Libris (באנגלית אמריקאית). נבדק ב-2018-11-30.
↑  "Pivot - Research Opportunities, Funding and Profiles | Ex Libris". Ex Libris (באנגלית אמריקאית). נבדק ב-2018-11-30.
אקסודוס (להקה)

| --- | --- |

 מקום הקמה:  אזור מפרץ סן פרנסיסקו 
 תקופת הפעילות:  1979–1993, 1997–1998, 2001–הווה
 סוגה:  ת'ראש מטאל 
 חברת תקליטים:  קפיטול רקורדס, ניוקליר בלאסט 
 exodusattack.com
 חברים
 קירק האמט ג'ייסון ניוסטד 
 
אקסודוס (באנגלית: Exodus) היא להקת ת'ראש מטאל אמריקנית מקליפורניה. אקסודוס היא אחת מלהקות הת'ראש העיקריות שיצאה מאזור סן פרנסיסקו או "ת'ראש אזור המפרץ". הלהקה הוקמה בשנת 1980, ואחרי חמישה אלבומים התפרקה, בשנת 1992. בשנת 1996 התאחדה מחדש לתקופה קצרה, בה הספיקה להקליט אלבום הופעה חיה אחד לפני שהתפרקה בשנית. הלהקה התאחדה שוב בשנת 2001 והיא פעילה כיום, אלבומה האחרון יצא בשנת 2008 (Let There be Blood).
היסטוריה

אקסודוס הוקמה בשנת 1980 על ידי טום האנטינג, קירק האמט וגארי הולט, לאחר זמן מה צורף גם הסולן פול באלוף והבסיסט ג'ף אנדרוס, וכך קם ההרכב הראשון של אקסודוס, הרכב זה הוציא לאור את הדמו הראשון של אקסודוס בשנת 1982.
בשנת 1983, עזב הגיטריסט קירק האמט את הלהקה לטובת מטאליקה, אותו החליף ריק הונלוט, בנוסף הוחלף גם הבסיסט ג'ף אנדרוס ברוב מקילופ, הרכב זה הוציא בשנת 1985 את אלבומם הראשון של אקסודוס, Bonded by Blood, האלבום נחשב למוערך מאוד ולמשפיע על ז'אנר הת'ראש מטאל ועל הת'ראש מטאל המקומי בפרט.
בשנת 1987 עזב הסולן פול באלוף וסטיב סוזה תפס את מקומו, הרכב זה נשאר יציב יחסית והוציא את שלושת האלבומים הבאים של אקסודוס- Pleasures of the Flesh ב-1987, Fabulous Disaster ב-1989 ואת Impact is Imminent בשנת 1990, אך למרות זאת הלהקה לא זכתה להצלחה יחסית ללהקות ת'ראש אחרות מהאזור כדוגמת מגהדת', מטאליקה או סלייר, ובשנת 1991 הוציאו את האלבום לייב הראשון שלהם-Good Friendly Violent Fun ולאחר שחרורו יצאה הלהקה לסיבוב הופעות שנמשך שנה שלמה, ולאחר כשנה הוציאה אלבום נוסף Force of Habit, אלבום זה לא זכה להערכה רבה ונחשב למיתון מסוים של סגנון הת'ראש/ספיד מטאל שלהם. 
בשנת 1992 התפרקה הלהקה עקב לחץ ובעיות אישיות.
בשנת 1996 התאחדה הלהקה עם הסולן לשעבר שלהם פול באלוף ויצאה לסיבוב הופעות באירופה וצפון אמריקה ובשנת 1997 הוציאה עוד אלבום לייב- Another Lesson in Violence אך בשנת 1998 התפרקה הלהקה עוד פעם.
בשנת 2001 התאחדה הלהקה פעם נוספת להופעה במופע הצדקה הענק "Thrash Of The Titans" ואף הופצו שמועות לגבי חזרה מלאה לפעילות והקלטת אלבום נוסף, אך אלו דעכו כאשר נפטר הסולן פול באלוף.
הסולן לשעבר סטיב סוזה צורף לסיום המחויבויות של הלהקה ונראה היה כי אקסודוס עומדת להתפרק עוד פעם, אך גרי הולט התעקש כי הלהקה תוציא אלבום נוסף ובשנת 2004 הוציאה הלהקה את האלבום Tempo of the Damned .
בשנת 2005 הלהקה עברה שינוי משמעותי כאשר את הלהקה עזבו ריק הונלוט, טום האנטינג וסטיב סוזה אך הם הוחלפו על ידי לי אלטוס, פול בוסטאף וסטיב סקוויל (בהתאמה), סטיב סקוויל הוחלף לאחר מכן על ידי רוב דיוקס, הרכב זה הוציא את האלבום האחרון של אקסודוס בשנת 2005- Shovel Headed Kill Machine
חברי ההרכב

סטיב סוזה (שירה)
גרי הולט (גיטרה)
לי אלטוס (גיטרה)
ג'ק גיבסון (בס)
טום הנטינג (תופים)
חברי ההרכב > חברי עבר

פול באלוף (שירה)
ריק הונולט (גיטרה)
קירק האמט (גיטרה)
רוב מקילופ (בס)
מייק בטלר (בס)
ג'ון טמפסטה (תופים)
פול בוסטאף (תופים)
רוב דיוקס (שירה)
אלבומים

1985 Bonded by Blood
1987 Pleasures Of The Flesh
1989 Fabulous Disaster
1990 Impact Is Imminent
1992 Force Of Habit
2004 Tempo Of The Damned
2005 Shovel Headed Kill Machine
2007 The Atrocity Exhibition... Exhibit A
2010 Exhibit B: The Human Condition
2014 Blood In, Blood Out
2021 Persona Non Grata
ביר אתיופי

| --- | --- |

 משתמשים:  אתיופיה אתיופיה
 ISO 4217:  ETB
 יחידות משנה
 1/100:  סאנטים (santim)
 מטבעות ושטרות
 שטרות בשימוש:  1, 5, 10, 50, 100, 200 ביר
 מטבעות בשימוש:  1, 5, 10, 25, 50 סאנטים, 1 ביר
 בנק מרכזי
 בנק מרכזי:  הבנק הלאומי של אתיופיה
 http://www.nbe.gov.et/
 → שילינג מזרח-אפריקאי 
 
ביר אתיופי (באמהרית: ብር) היא ההילך החוקי של אתיופיה מאז 1931. ביר אחד מחולק ל-100 סאנטים.
לפני 1976 הביר האתיופי כונה מחוץ לאתיופיה "דולר אתיופי". משנת 1976 ואילך השם הרשמי של המטבע מחוץ לאתיופיה הוא ביר אתיופי.
הביר האתיופי היה גם המטבע הרשמי של אריתריאה עד שהוחלף על ידי הנאקפה.
ראו גם

כלכלת אתיופיה
אמילי דה פורסט

| --- | --- |

אמילי דה פורסט
 לידה:  28 בפברואר 1993 (בת 31) דנמרק ראנס, דנמרק
 שם לידה:  אמילי שארלוט-ויקטוריה דה פורסט
 מוקד פעילות:  ממלכת דנמרק 
 תקופת הפעילות:  מ-2012 
 עיסוק:  זמרת
 סוגה:  מוזיקת פופ, מוזיקת פולק, מוזיקה עממית 
 שפה מועדפת:  דנית, אנגלית 
 חברת תקליטים:  יוניברסל מיוזיק גרופ, קוסמוס מיוזיק גרופ 
 פרופיל ב-IMDb
 חתימה:  
 
אמילי שארלוט-ויקטוריה דה פורסט (בדנית: Emmelie Charlotte-Victoria de Forest; נולדה ב-28 בפברואר 1993) היא זמרת דנית. דה פורסט ייצגה את דנמרק באירוויזיון 2013 שנערך במאלמה, שוודיה עם השיר "Only Teardrops" וזכתה במקום הראשון.
חייה

אמילי דה פורסט נולדה בעיר ראנס שבדנמרק, לאמא דנית ואבא שוודי. לאחר גירושיהם של הוריה, היא ואמה התגוררו בעיירה מאריאגר. דה פורסט החלה לשיר בגיל 9. בגיל 14 שיתפה פעולה עם הזמר הסקוטי פרסר נייל, והשתתפה בפסטיבלים ובאירועי תרבות.
ב-2011 היא עברה לקופנהגן ונרשמה לבית הספר למוזיקה של קתרין סאדולינס.
דה פורסט טוענת כי היא צאצאית של המלכה ויקטוריה, ושסבה, מוריס ארנולד דה פורסט, הוא צאצא ישיר של המלך אדוארד השביעי (על-פי ידיעה בעיתון דני). הרדיו הדני השתמש בסיפור הזה בשביל לקדם את ה"דאנסק מלודי גרנד פרי"- הקדם האירוויזיון הדני.
חייה > אירוויזיון 2013 והאלבום "Only Teardrops"

דה פורסט הייתה אחת מ-10 המתמודדים בתחרות "דאנסק מלודי גרנד פרי" שהתקיימה במאלמה ששוודיה, שהתחרו על הזכות לייצג את דנמרק באירוויזיון 2013.
שירה של דה פורסט נקרא "Only Teardrops" (בתרגום חופשי "רק דמעות"), וב-26 בינואר 2013 ניצחה בבחירה הארצית ונבחרה לייצג את ארצה. בתחרות האירוויזיון עצמה ניצחה דה פורסט לאחר ששירה זכה לקבל 281 נקודות.
ב-14 באפריל, הכריזה דה פורסט על יציאת אלבום הבכורה שלה "Only Teardrops", שיצא לאור ב-6 במאי 2013, כשבוע לפני חצי הגמר הראשון של האירוויזיון.
דיסקוגרפיה > אלבומי אולפן

Only Teardrops -‏ 2013
דיסקוגרפיה > סינגלים

"Only Teardrops" -‏ 2013
"Hunter & Prey" -‏ 2013
"Rainmaker" -‏ 2014
ראו גם

דנמרק באירוויזיון
בולטון אנד ואט

| --- | --- |

פסל של בולטון, ואט ומרדוך בבירמינגהם
 נתונים כלליים
 סוג:  שותפות כללית
 מייסדים:  מתיו בולטון, ג'יימס ואט, ויליאם מרדוך
 תקופת הפעילות:  1775–1895 (כ־120 שנה)
 מיקום המטה:  בירמינגהם, אנגליה
 ענפי תעשייה:  הנדסת מכונות
 מוצרים עיקריים:  מנועי קיטור
 
בּוּלטוֹן אֶנד וָאט (באנגלית: Boulton & Watt) הייתה חברת הנדסה בריטית שנוסדה ב-1775 במערב  המידלנדס, באזור בירמינגהם, ועסקה בתכנון ובייצור מנועי קיטור נייחים (אנ') וימיים. החברה הוקמה כשותפות בין התעשיין, מהנדס המכונות והממציא האנגלי מתיו בולטון (אנ') ומהנדס המכונות והממציא הסקוטי ג'יימס ואט. לימים הצטרף כשותף גם מהנדס המכונות והממציא ויליאם מֶרְדוֹךְ. החברה מילאה תפקיד חשוב במהפכה התעשייתית, ובשיאה הייתה אחת מיצרניות מנועי הקיטור הגדולות ביותר במאה ה-19.
השותפות

השותפות הוקמה ב-1775 כדי לייצר ולשווק את מנוע הקיטור שפיתח ואט ועליו רשם פטנט. המנוע של ואט היה יעיל פי כמה ממנוע הקיטור של ניוקומן שקדם לו, ותצרוכת הפחם שלו נמוכה במידה משמעותית. בית החרושת של החברה, Soho Manufactory (אנ'), שכן בגבולה הדרומי של הנדסוורת' (אנ') ליד Soho House (אנ') ביתו של בולטון וכיום מוזיאון המנציח את חייו ופועלו. עם זאת, רוב החלקים של המנועים יוצרו על ידי אחרים; הצילינדרים, לדוגמה, יוצרו על ידי התעשיין ג'ון וילקינסון (אנ').
ב-1795 החלו בולטון וואט לייצר מנועי קיטור בבית היציקה Soho Foundry (אנ') שבבעלותם, שנמצא בסמת'וויק, ליד בירמינגהם. ב-1800 עברה השותפות עברה לבניהם של השניים. ויליאם מרדוך הצטרף כשותף לחברה ב-1810, והמשיך בשותפות עד פרישתו, עשרים שנה לאחר מכן, בגיל 76. החברה התקיימה למעלה מ-120 שנה, אומנם ב-1849 בשם אחר – James Watt & Co., והיא המשיכה לייצר מנועי קיטור עד 1895, אז נמכרה לחברת W & T Avery Ltd. (אנ').
שארלוט מתיוז (אנ') הייתה בעלת הבנק שלהם בלונדון מ-1792, אחרי מות בעלה באותה שנה. אישה המנהלת בנק היה דבר בלתי רגיל באותה תקופה. היא רכשה את אמונם של בולטון וואט, נפשה עם משפחת בולטון, והעניקה הלוואות בסכומים גדולים ביותר למימון פעולותיהם. עם מותה ב-1802, בגיל 43, עבר ניהול הבנק לידי משפחות בולטון וואט.
בבית החרושת עבדו והתחנכו מהנדסי מכונות צעירים שהתפרסמו לימים בזכות עצמם. עם אלה נמנים ג'יימס לואו (James Law), פיטר יוּאֶרט (אנ'), ויליאם בראנטון (אנ'), אייזק פֶּרִינס (אנ'), ויליאם מֶרדוֹךְ וג'ון סאות'רן (אנ').
הארכיון

החברה השאירה ארכיב עצום המתעד את פעילותה, שנמסר לעיר בירמינגהם ב-1911 והוא שמור בספריית בירמינגהם. ארכיון נוסף של מסמכים ושרטוטים טכניים נתרם לאוסף בולטון אנד ואט ב-2015.
מנועי בולטון אנד ואט פעילים שהשתמרו לימינו

מנוע סמת'ניק (אנ') מ-1779 – במוזיאון המדע בבירמינגהם (אנ').
מנוע ויטברד (אנ'), יוצר ב-1785 – ב-Powerhouse Museum (אנ') בסידני, אוסטרליה.
המנוע בתחנת השאיבה קרופטון (אנ') מ-1812.
המנוע מ-1820 בתחנת השאיבה קיוּ בְּרידג', כיום London Museum of Water & Steam ‏(אנ').
שני מנועים מ-1884 בתחנת השאיבה פייפלוויק ‏(אנ').
לקריאה נוספת

Hills, Richard L. (2002). James Watt: His Time in Scotland (1736-1774). Landmark Publishing.
הערות שוליים

↑  Roll, Erich (1930). An Early Experiment in Industrial Organisation: being a History of the Firm of Boulton & Watt, 1775-1805. Longmans, Green and Co. p. 320.
↑  " Matthews [née Marlar], Charlotte" in: Matthew, H. C. G.; Harrison, B., eds. (23 September 2004), The Oxford Dictionary of National Biography. Oxford: Oxford University Press.
↑  Buchanan, R. A. (1978). "Steam and the engineering community in the eighteenth century". Transactions of the Newcomen Society. 50: 198.
| --- | --- |
בקרת זהויות :  NLI: 987007604176105171  LCCN: no92001352  VIAF: 137489986   WorldCat (עם VIAF): 137489986 
מנוע קורה עילית של בולטון אנד ואט מבית היציקה Grazebrook  בבירמינגהם, נבנה ב-1817.
ארנסט קליין

ערך זה עוסק בבלשן ורב יהודי. אם התכוונתם לשחמטאי היהודי שחיבר ספרי שחמט, ראו .
| --- | --- |
אין תמונה חופשית
 לידה:  26 ביולי 1899 סאטו מארה, האימפריה האוסטרו-הונגרית 
 פטירה:  4 בפברואר 1983 (בגיל 83) טורונטו, קנדה 
 שם לידה:  Menachem Mendal Klein 
 ענף מדעי:  בלשנות
 מקום מגורים:  קנדה
 מקום לימודים:  אוניברסיטת וינה (1925)  אוניברסיטת אטווש לוראנד 
 פרסים והוקרה:  קצין במסדר קנדה  מסדר קנדה 
 
כריכת הספר השני של קליין, "מילון גזרוני מקיף של השפה העברית לקורא האנגלי", 1987
הרב OC ד"ר אֶרְנֶסְט דוד קליין (Ernest David Klein;‏ 26 ביולי 1899, סאטו מארה – 4 בפברואר 1983, טורונטו) היה בלשן פוליגלוט יהודי-קנדי ממוצא רומני, מחבר ספרים ורב. עסק באטימולוגיה של מילים בעברית ובאנגלית.
עבודתו המקצועית

A Comprehensive Etymological Dictionary of the English Language (בשנים 1966–1967; מכונה בקיצור CEDEL בספריו ובמחקר)
A Comprehensive Etymological Dictionary of the Hebrew Language for Readers of English (כרטא ירושלים ואוניברסיטת חיפה, 1987; ההקדמה מאת הפרופ' חיים רבין)
הערות שוליים

1 2 3 4 5 6 7 8 9 10 11 12 13 14 15 16 17 18  Ernest Klein, A Comprehensive Etymological Dictionary of the Hebrew Language for Readers of English, כרטא ירושלים ואוניברסיטת חיפה, מקצת המידע מצוי בעטיפת המגן (dust jacket) של הספר (כלומר העטיפה החיצונית, אשר אפשר להסירה בקלות), 1987
↑  Nicholson Baker, The Size of Thoughts: Essays and Other Lumber, Knopf Doubleday Publishing Group, 2011-08-24. (באנגלית)
1 2  Contemporary Authors, Permanent Series: A Bio-bibliographical Guide to Current Authors and Their Works, Gale Research Company, 1978. (באנגלית)
1 2 3 4 5 6  Ernest Klein, A Comprehensive Etymological Dictionary of the English Language, ELSEVIER PUBLISHING COMPANY, 1966
↑  Memoir: Dr. Ernest Klein – Word Information, wordinfo.info
↑  The Canadian Jewish News, Friday, August 1, 1975, page 3
↑  The Canadian Jewish News, Friday, September 9, 1960
↑  The Canadian Jewish News, Friday, September 9, 1960
↑  ארכיון ארנסט דוד קליין, בספרייה הלאומית
| --- | --- |
בקרת זהויות :  NLI: 987007307203105171  PLWABN: 9810639363305606  BnF: cb12158574h (data)  GND: 116211113  ISNI: 0000 0001 0864 6250  LCCN: n86115166  NKC: utb2010563926  NLG: 152164  NTA: 074599011  SNAC: w6vj08pc  SUDOC: 069436630  VIAF: 4969571   WorldCat (עם VIAF): 4969571
אמיל טואטי

| --- | --- |

 לידה:  19 בפברואר 1927 י"ז באדר א' ה'תרפ"ז תלמסן, אלג'יריה
 פטירה:  14 באוקטובר 1995 (בגיל 68) כ' בתשרי ה'תשנ"ו ירושלים, ישראל
 מקום קבורה:  הר המנוחות 
 מדינה:  אלג'יריה 
 מקום פעילות:  אלגיריה, פריז, ישראל
 תקופת הפעילות:  ? – 14 באוקטובר 1995 
 תחומי עיסוק:  כלכלה, שיווק ופרסום, מדיה ותקשורת, ספרות, יהדות
 תפקידים נוספים:  נשיא 
 חיבוריו:    יהודי שבצרפת  יהודי שבצרפת 2  הדוקוקטורינה של היהדות על פי הרמב"ם  מפתחות לשוק הצרפתי  מפתחות לשוק האירופאי  הטלוויזיה בצרפת  פרסומים נוספים רבים בתחום השיווק והפרסום
 פרסים והוקרה:  אביר בלגיון הכבוד 
 
אמיל אברהם טואטי (בצרפתית: Emile Touati; ‏19 בפברואר 1927 בתלמסאן שבאלג'יריה - 14 באוקטובר 1995 בירושלים) היה יהודי צרפתי, מומחה עולמי בתחום השיווק והפרסום, פובליציסט, ונשיא הקונסיסטוריה היהודית של פריז.
בשנת 1984 קיבל את אות לגיון הכבוד על היותו נשיא הקהילה היהודית, על תרומתו לקהילת יהודי צרפת ועל פעילות ציבורית התנדבותית רבת שנים.
ביוגרפיה

אמיל אברהם טואטי הוא בנו של הרב חיים טואטי, רבה הראשי של תלמסאן, ושל זורה סולטאן, נצר לשושלת רבנים באלג'יריה. סב אביו היה רבי חיים בלייח, וסב סבתו היה רבי חיים קצבי. אחיו היה הרב פרופ' שרל שלום טואטי רב, חוקר ומרצה יהודי צרפתי לפילוסופיה.
בשנת 1941 גורש מבית הספר באלג'ריה בשל החלטת ממשלת פטן לגרש את כל התלמידים היהודים מבתי הספר הממלכתיים והמשיך את לימודיו מהבית באופן עצמאי. לאחר פלישת הצבא האמריקאי-אנגלי שב למסלול הלימודים בשנת 1943 וסיים בגרות בהצטיינות.
בשנת 1945 התקבל למכון ללימודים פוליטיים (Sciences Po). בשנת 1947 סיים תואר בוגר הפקולטה למשפטים ולמדעי הכלכלה והוסמך על ידי המכון הגבוה למדעי המדינה. טואטי המשיך בלימודיו הגבוהים ובשנת 1949 קיבל את התואר דוקטור לכלכלה עם הגשת עבודת דוקטורט בנושא "התקופה שלאחר המלחמה ומאזן התשלומים של צרפת" וכן תואר דוקטור למשפטים, בכך היה לאחד מהדוקטורים הצעירים בצרפת.
בתום הלימודים שב טואטי לאלג'ריה, אך חזר לפריז בשל אכזבתו, אחרי חצי שנה בלבד. עם חזרתו, התמודד נגד כלכלנים מבריקים על משרה יחידה של פקיד כלכלי בינלאומי בכיר בז'נבה. על אף שדורג במקום הראשון, מועמדתו נדחתה בשל גילו הצעיר. בשנים 1951–1952 שירת בכוחות הצבא הצרפתיים בגרמניה.
יחד עם קבוצת אינטלקטואלים צעירים ייסדו וניהלו הוצאה לאור לספרות יהודית (שלא הייתה בנמצא אחרי מלחמת העולם השנייה), סייעו לשקם את הקהילה היהודית על מוסדותיה, והשתדלו לסייע לקהילה היהודית בצרפת ובאלג'יריה באמצעות קשרים בשלטונות.
בשנת 1956 נישא לפאני שרה סמואל, ונולדו להם בפריז שלושה ילדים אשר עלו לישראל בתום לימודיהם העל-תיכוניים. טואטי ופאני עלו גם הם לישראל בשנת 1991, והתגוררו בירושלים.
בשנת 1992 הצטרף לחבר הנאמנים של אוניברסיטת בר-אילן.
בשנת 1995 נפטר אמיל טואטי בירושלים בעקבות מחלה.
פעילות מקצועית

פעילותו המקצועית של טואטי הייתה מגוונת ונגעה בתחומים רבים. טואטי יצר בפעילותו סינרגיה בין עולמות השיווק, הפרסום, התקשורת והכלכלה, המחקר, ההוצאה לאור ואחרים.
הוא החל ככתב לענייני כלכלה בעיתון הצרפתי לה מונד. בהמשך חיבר מאמרים מגוונים וכתבות רבות בנושא המדיה והתקשורת, הן בזו הצרפתית והן בפרסומים זרים. בהמשך לפעילותו הספרותית הוציא לאור את "מפתחות לשוק הצרפתי", "מפתחות לשוק האירופאי", "הטלוויזיה בצרפת".
טואטי כיהן במספר משרות מפתח בתחום הפרסום. הוא היה חבר מועצת המנהלים של המרכז ללימודי תמיכות הפרסום – CESP, סגן נשיא המכון למחקר וללימודי הפרסום – IREP, מנהל העמותה "תקשורת מחר".
בתחום התקשורת שימש חבר במועצת המנהלים של יורוקום וכן הרצה רבות ב"מכון הצרפתי למדיה" – CELSA. בנוסף, ניהל את יחידת השיווק והמחקר בחברה HAVAS, חברת פרסום ותקשורת גלובאלית הפועלת בלמעלה ממאה מדינות.
נוסף לפעילותו המקצועית, לקח טואטי חלק משמעותי בחיי הקהילה היהודית בפריז - עסק בפעילות פילנתרופית ענפה וכיהן במספר עמדות מפתח בקהילה.
בין היתר, היה מרצה אורח באוניברסיטת פריז II וב-ENA Ecole Nationale d'Administation, בית הספר הגבוה למנהל ציבורי, שבו הוכשרו רוב הפוליטיקאים הבכירים בצרפת (לרבות נשיאים, שרים וראשי ממשלה).
פעילות בקהילה היהודית

החל משנת 1970 שימש טואטי כחבר מועצת המנהלים וכן כיהן כנשיא ה-Consistoire היהודי של פריז למשך שתי קדנציות, שאליהן נבחר פה אחד בין השנים 1983–1990. בנוסף, במסגרת פעילותו בקהילה היהודית היה חבר הוועדה העליונה של כל ישראל חברים ושל הוועד הלאומי של הארגון החברתי היהודי המאוחד. במסגרת פעילותו הפילנתרופית כיהן כחבר מועצת המנהלים של עמותת קרן רוטשילד הקרויה כיום יד הנדיב. קרן זו הוקמה ביוזמת משפחת רוטשילד ופעלה בין השאר בתחום החינוך, הסביבה ומצוינות אקדמית. כמו כן כיהן טואטי כסגן נשיא ארגון הגג של הארגונים היהודיים בצרפת (קריף), כחבר הוועדה המארגנת של הקונגרס היהודי העולמי וכסגן נשיא האחווה היהודית-נוצרית בצרפת. פעילויותיו הוקדשו לשיקום וקידום הקהילה היהודית בצרפת בכלל ופריז בפרט, הפצת התרבות היהודית, קירוב בין צרפת וישראל, הגנה מתמדת על מדינת ישראל ומדיניותה, קירוב בין יהודים לנוצרים, עיסוק בתחומי החינוך, החברה, הקמת מרכזים קהילתיים ובתי כנסת.
השקפת עולמו

מגיל צעיר גדל טואטי בצל התרבות היהודית. יחד עם היותו איש מאמין ומקיים מצוות, דחה כל קנאות ואורתודוקסיה עיקשת. בעיניו סובלנות הייתה מידה בעלת חשיבות עליונה ללכידות הקהילה והעם. הוא היה מעורב בחיים היהודיים מבלי להיות מסוגר בשום גטו אינטלקטואלי או חברתי. טואטי היה בעל תרבות והשכלה רחבה מאוד, גם כללית וגם יהודית ולא ראה ביניהן סתירה.
יותר מכל, היו חשובים לו שימור והפצת הטקסטים היהודיים, התרבות היהודית הנשענת על התורה, כתבי דוד המלך, הנביא ישעיה והרמב"ם. הוא היה משוכנע כי זו המהות האמיתית של היהדות ויש לקדמה על חשבון יהדות של קמעות, אמונות טפלות וטקסיות. נהג לומר כי "מתחבר בקלות למזמורי התהילים ופחות מעניינות אותו סוגיות הלכתיות אודות קירות משותפים". טואטי לא התיימר לפרש ולהסביר הכול, ולמשל בהקשר השואה והשאלות הקשות שבאו בעקבותיה, תמך בגישתו התיאורית של פרימו לוי ודחה פרשנות של ויזל ואחרים.
החשיבות שבשירות לקהילה, לחיים יהודיים מאורגנים ומסודרים, התקבצות היהודים והשמירה עליהם מפני מפגעים רוחניים ופיזיים לתפיסתו, ההגנה על מדינת ישראל מאויביה, מפני כל אסכולה אינטלקטואלית משמאל ומימין, ביקורת חריפה על מגמות פוליטיות ואינטלקטואליות חולפות, התנגדות להתחסדויות מזויפות לתפיסתו, אהבה לירושלים והערצה למפעל הציוני - כל אלה באו לידי ביטוי בכתביו במרוצת השנים והאירועים.
כתיבה

בין פעילותו הספרותית הענפה ניתן למנות את מינויו כמחבר מאמר המערכת וחבר הוועד המנהל של הירחון Information juive. בשנים 1957–1964 כיהן כמייסד ומנהל הסדרה "נוכחות היהדות" (Présences du judaïsme) מטעם ההוצאה לאור Albin Michel. הוא חיבר את הספר "יהודי בצרפת", אשר יצא לאור מטעם LAFFONT בשנת  1990. כמו כן שימש חבר פעיל בוועדה המארגנת של הכנסים של האינטלקטואלים היהודים דוברי צרפתית ואף הרצה במספר כנסים אשר בוצעו במסגרת זאת.
כתיב שמו

השם טואטי נכתב במקור אתוואתי, וכך הוא מופיע לדוגמה בהקדמה לספרו של סב אביו, רבי חיים בלייח, פתח השער על הספר שער כבוד ה'  לרבי אפרים אלנקאוא: ”ואני אברך להגבירים הרמים יחידי ק"ק עדתנו תלמסאן יע"א [...] וידי'ן סי' אברהם אתוואתי י"ץ”.
עם המעבר מערבית לצרפתית נפלה האל"ף הנחה בהתחלה והשם הפך ל-Touati ותואתי. כך נהוג לכתוב את השם עד היום.
בעברית המודרנית רוב השמות עברו מכתיב בתי"ו לכתיב בטי"ת, וכך מופיע שלום טואטי בספרי חברת מקיצי נרדמים ובכל הספרות האקדמית.
טואטי נהג לחתום כך במאמריו וספריו בעברית, למרות אי שביעות רצונו ממעבר זה, וזאת בעקבות הנהוג בעולם האקדמי.
משמעות השם: "מאזור תואת" שבאלג'יריה, בדומה ל-"ירושלמי" לדוגמה.
חיבוריו

La Doctrine du judaïsme d'après Maïmonide, EMILE TOUATI, Paris, Fonds de restauration du livre et de l'enseignement, 1985
Juif-en-France. Pour raison garder, EMILE TOUATI, Paris, Robert Laffont, 1990.
Juif-en-France II. Pour raison garder, EMILE TOUATI, Paris, Robert Laffont, 1995.
הערות שוליים

↑  Moïse Cohen cité dans Le Monde du 21 octobre 1995 par Henri Tincq. "Le sage du Consistoire de Paris" page 10. Virgil Tanase rencontre Emile Touati, Médias 91, 14 janvier 1985, pages 104-107. Juif-en-France, pour raison garder, Robert Laffont 1990 Juif-en-France II, Information juive 1996 Elie Benamozegh, Israël et l'humanité, Présence du judaïsme, Albin Michel 1961, pages 7-10. Le Publicator, Brochand et Lendrevie, Dalloz 1983, avertissements pages 1-20. Histoire des juifs de France, Perchenet, Cerf 1988, préface. La doctrine du judaïsme d'après Maïmonide, collection Maillons CLKH 1985. Israël et les nations" dans Mélanges André Néher, Librairie d'Amérique et d'Orient, 1975.
↑  ספר "שער כבוד ה'" עם "פתח השער" באתר Hebrewbooks. הציטוט מופיע בעמוד 45 בהוצאה זו
↑  ראו לדוגמה ספר תשובות הרמב"ם של הוצאה זו, ברשימת חברי הכבוד של החברה.
↑  הערך "Tuat", בוויקיפדיה האנגלית
| --- | --- |
בקרת זהויות :  NLI: 987007298106105171  BnF: cb11926866v (data)  ISNI: 0000 0001 0898 3855  LCCN: n91019231  SUDOC: 027166252  VIAF: 49232305   WorldCat (עם VIAF): 49232305 
בפגישה עם גולדה מאיר בתחילת שנות ה-70 בביקור שלה כראשת ממשלת ישראל בפריז
טואטי עם פרנסואה מיטראן בעת מסע הבחירות בשנת 1981